钦定古今图书集成/明伦汇编/氏族典/第206卷 > 高贤宁
## 钦定古今图书集成/明伦汇编/氏族典/第206卷 > 高贤宁

按《明外史高贤宁传》：“贤宁，济阳儒学生。尝受学于教
谕王省，以节义相砥砺。建文中，贡为国学生。燕兵围
济南，贤宁适在围中，燕王射书城中谕降，贤宁作《周
公辅成王论》射城外。王悦其言，为缓攻。相持两月，卒
溃去。燕王称帝后，贤宁被执，见帝，予一官，贤宁固辞。
其友纪纲为锦衣卫指挥，有宠，劝贤宁就职，贤宁不
可。”纲为言于帝，得遣归。年九十七卒。